OpenLLM-France/wikimedia huggingface dataset:
# Folke Alnevik

Folke Alnevik (Arbrå, 31 de desembre de 1919 - Gävle, 17 d'agost de 2020) fou un atleta suec especialista en els 400 metres llisos, que va competir durant la dècada de 1940.
El 1948 va prendre part en els Jocs Olímpics d'Estiu de Londres, on disputà dues proves del programa d'atletisme. Guanyà la medalla de bronze en els 4x400 metres relleus, formant equip amb Kurt Lundquist, Lars-Erik Wolfbrandt i Rune Larsson, mentre en els 400 metres quedà eliminat en sèries.
En el seu palmarès també destaca una medalla de bronze en els 4x400 metres relleus del Campionat d'Europa d'atletisme de 1946, formant equip amb Stig Lindgård, Sven-Erik Nolinge i Tore Sten.
Des dels Jocs Olímpics d'Hivern de 2018 fins a la seva mort fou el medallista olímpic viu més vell.

## Millors marques

* 400 metres. 48.1" (1947)

## Referències

* 1 2 «Folke Alnevik Olympic Results». sports-reference.com. Arxivat de l'original el 3 de març 2012. [Consulta: 5 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 26 abril 2020].
* ↑ «Folke Alnevik - Sveriges Olympiska Kommitté» (en suec). [Consulta: 5 maig 2020].
* ↑ «World's oldest Olympic champion dies aged 100», 1519614180. [Consulta: 5 maig 2020].
* ↑ «Track and Field Statistics». [Consulta: 5 maig 2020].
# Francesc Solé Plana

Francesc Solé Plana (1900 - valor desconegut) va ser un lluitador català, especialista en lluita grecoromana, que va competir durant la dècada de 1920 representant l'Ateneu Enciclopèdic Popular de Barcelona. El 1924 va prendre part en els Jocs Olímpics de París, on va disputar la competició del pes mitjà del programa de lluita grecoromana.

## Referències

* ↑ Francesc Solé Plana a enciclopedia.cat
* ↑ «Francisco Solé Olympic Results». sports-reference.com. Arxivat de l'original el 23 de setembre 2013. [Consulta: 14 juny 2018].
# Francesco Cossu

Francesco Cossu (Roma, 11 de gener de 1907 - Roma, 4 de novembre de 1986) fou un remer italià que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze en la prova del quatre sense timoner del programa de rem. Formà equip amb Antonio Ghiardello, Giliante D'Este i Antonio Garzoni Provenzani.
En el seu palmarès també destaca una medalla d'or al Campionat d'Europa de rem de 1931 en la prova dels quatre amb timoner.

## Referències

* 1 2 «Francesco Cossu Olympic Results». sports-reference.com. Arxivat de l'original el 10 d’octubre 2012. [Consulta: 26 febrer 2019].
# Francis Frederick

Francis Frederick (Alameda, 28 de febrer de 1907 - Berkeley, 2 de maig de 1968) fou un remer estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del vuit amb timoner del programa de rem, en què guanyà la medalla d'or.

## Referències

* ↑ «Frank Frederick Olympic Results». sports-reference.com. Arxivat de l'original el 26 d’octubre 2017. [Consulta: 1r setembre 2018].
# Francis Johnson

Francis Johnson (anglès: Francis Lee Johnson) (Hartford, 5 d'agost de 1910 - Chesterfield, 18 d'abril de 1997) fou un jugador de bàsquet estatunidenc que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició de bàsquet. Jugà a bàsquet universitari amb la Wichita State University.

## Referències

* 1 2 «Francis Johnson Olympic Results». sports-reference.com. Arxivat de l'original el 1 de gener 2019. [Consulta: 17 desembre 2018].
# Privilegi de Jaume I a Xàtiva

El Privilegi de Jaume I a Xàtiva és un privilegi atorgat a Xàtiva després de la conquesta, per Jaume el conqueridor el 17 d'agost de 1250.
Segons Agustí Ventura, aquest document constituix l'estatut de la nova ciutat cristiana. Mitjançant aquest document Jaume I va establir la Governació de Xàtiva o Governació dellà de Xúquer, el terme particular i general de Xàtiva. A més a més, el text establia i regulava també el repartiment de les cases entre catalans i aragonesos, el mercat de Xàtiva, el Justícia, la formació de milícies i els impostos o exempcions (per exemple, Xàtiva estava exempta de pagar peatge al Pont d'Alzira).

## Referències

* ↑ «Història de Xàtiva». Ajuntament de Xàtiva. [Consulta: 22 desembre 2012].

## Bibliografia

* Agustí Ventura i Conejero, La Fira de Xàtiva, inclòs a Adolf García, La Fira de Xàtiva, Edicions Tivoli, Xàtiva, 2007.
# Francis Schewetta

Francis Schewetta (Île-de-Bréhat, 29 d'agost de 1919 - Saint-Maurice, 8 d'octubre de 2007) va ser un atleta francès, especialista en els 400 metres llisos, que va competir durant la dècada de 1940.
El 1948 va prendre part en els Jocs Olímpics de Londres, on va disputar dues proves del programa d'atletisme. Va guanyar la medalla de plata en els 4x400 metres relleus formant equip amb Jean Kerébel, Robert Chef d'Hôtel i Jacques Lunis, mentre en els 400 metres quedà eliminat en sèries.
Al Campionat d'Europa d'atletisme de 1950 fou quart en els 4x400 metres Fou subcampió nacional dels 400 metres el 1948 i medalla de bronze el 1949.
El 1948 aconseguí el rècord nacional dels 4x400 metres.

## Millors marques

* 400 metres llisos. 48.3" (1948)

## Referències

* 1 2 Francis Schewetta a Sports Reference (arxivat)
* ↑ «Berlin 2018 Statistics Handbook». european-athletics.org [Consulta: 26 juny 2020].
* ↑ «- Championnats de France». [Consulta: 4 juliol 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 29 i 202. ISBN 978-83-62033-30-0.
* ↑ «- Records». [Consulta: 4 juliol 2020].
# Frank Booth

Frank Booth (Los Angeles, 4 d'octubre de 1910 - Newport Beach, 1 de desembre de 1980) va ser un nedador estatunidenc que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on va guanyar la medalla de plata en els 4×200 metres lliures del programa de natació, formant equip amb George Fissler, Manuella Kalili i Maiola Kalili.

## Referències

* ↑ «Frank Booth Olympic Results». sports-reference.com. Arxivat de l'original el 2015-04-14. [Consulta: 9 desembre 2018].
# Frank Haubold

Frank Haubold (Union City, 23 de març de 1906 - Ridgefield, març 1985) va ser un gimnasta artístic estatunidenc que va competir durant les dècades de 1920 i 1930. Es casà amb la també gimnasta Irma Haubold.
El 1928 va prendre part en els Jocs Olímpics d'Amsterdam, on va disputar les set proves del programa de gimnàstica. La setena posició en el concurs complet per equips fou el millor resultat, mentre en les altres proves finalitzà més enllà de la 25a posició.
Quatre anys més tard, als Jocs de Los Angeles, disputà cinc proves del programa de gimnàstica. Guanyà la medalla de plata en la competició del concurs complet per equips i la de bronze en el cavall amb arcs. En les altre proves destaca la quarta posició en l'exercici de terra i la sisena en el concurs complet individual.
La tercera i darrera participació en uns Jocs fou el 1936, a Berlín, on disputà les vuit proves del programa de gimnàstica masculina. Fou desè en el concurs complet per equips, mentre en les altres proves quedà en posicions molt endarrerides.
En el seu palmarès també destaquen dos campionats nacionals del concurs complet, el 1931 i 1932, així com el de barres paral·leles i cavall amb arcs.

## Referències

* ↑ «Frank&Chip The Olympic Experience» (en anglès), 20-02-2014. Arxivat de l'original el 2014-02-20. [Consulta: 11 juliol 2021].
* 1 2 3 4 «Frank Haubold Olympic Results». sports-reference.com. Arxivat de l'original el 17 d’abril 2020. [Consulta: 20 febrer 2019].
# František Sokol

František Sokol (Tišnov, 5 de febrer de 1939 - Ostrava, 11 d'octubre de 2011) fou un jugador de voleibol txec que va competir sota bandera txecoslovaca durant la dècada de 1960.
El 1968 va prendre part en els Jocs Olímpics de Ciutat de Mèxic, on guanyà la medalla de bronze en la competició de voleibol. En el seu palmarès també la lliga txecoslovaca de 1968. Un cop retirat va exercir d'entrenador en diversos equips txecs i belgues.

## Referències

* ↑ «František Sokol Olympic Results». sports-reference.com. Arxivat de l'original el 15 d’octubre 2012. [Consulta: 29 setembre 2019].
* ↑ «František Sokol». cvf.cz. [Consulta: 29 setembre 2019].
# Franz Beckert

Franz Beckert (Titisee-Neustadt, 13 de març de 1907 - Titisee-Neustadt, 7 de setembre de 1973) va ser un gimnasta artístic alemany que va competir durant la dècada de 1930.
El 1936 va prendre part en els Jocs Olímpics de Berlín, on disputà vuit proves del programa de gimnàstica. Guanyà la medalla d'or en la prova del concurs complet per equips, mentre en les proves individuals destaca la cinquena posició aconseguida en la modalitat d'anelles. El 1934 va guanyar la medalla de bronze en la prova per equips del Campionat del Món de gimnàstica artística.
Va lluitar al Front Oriental de la Segona Guerra Mundial, on fou fet presoner pels soviètics fins al 1949.

## Referències

* 1 2 3 «Franz Beckert Olympic Results». sports-reference.com. Arxivat de l'original el 14 de desembre 2012. [Consulta: 11 juliol 2019].
# Franz Bernreiter

Franz Bernreiter (Bärnzell, 13 de febrer de 1954) és un biatleta alemany, ja retirat, que va competir sota bandera de la República Federal Alemanya durant les dècades de 1970 i 1980.
El 1980 va prendre part en els Jocs Olímpics d'Hivern de Lake Placid, on guanyà la medalla de bronze en la prova del relleu 4x7,5 quilòmetres del programa de biatló. Va formar equip amb Hans Estner, Gerhard Winkler i Peter Angerer.
En el seu palmarès també destaca una medalla de plata al Campionat del món de biatló i un títol nacional. Un cop retirat com a esportista passà a exercir tasques d'entrenador, de les quals es retirà a la fi de la temporada 2009-2010.

## Referències

* 1 2 «Franz Bernreiter Olympic Results». sports-reference.com. Arxivat de l'original el 2012-12-14. [Consulta: 9 març 2020].
* ↑ Ohlson, Tanja. «Franz Bernreiter Retires After 40 Years in Biathlon». International Biathlon Union, 03-05-2010. Arxivat de l'original el 26 desembre 2014.
# François Gangloff

François Gangloff (Bischheim, 11 de juliol de 1898 - Estrasburg, 16 de març de 1979) va ser un gimnasta artístic francès que va competir durant la dècada de 1920.
El 1924 va prendre part en els Jocs Olímpics de París, on disputà les nou proves del programa de gimnàstica. Guanyà la medalla de plata en el concurs complet per equips i el salt sobre cavall lateral. Fou setè en la prova de barra fixa, mentre en les altres sis proves aconseguí uns resultats més discrets

## Referències

* ↑ «François Gangloff Olympic Results». sports-reference.com. Arxivat de l'original el 18 de setembre 2011. [Consulta: 4 abril 2018].
# Frederic Murray

Frederic Seymour "Fred" Murray (San Francisco, Califòrnia, 15 de maig de 1894 - Monterey, Califòrnia, 16 de juliol de 1973) va ser un atleta estatunidenc, especialista en els 110 metres tanques, que va competir a començaments del segle xx.
El 1920 va prendre part en els Jocs Olímpics d'Anvers, on disputà la prova dels 110 metres tanques del programa d'atletisme. En ella guanyà la medalla de plata en quedar rere el canadenc Earl Thomson i el seu compatriota Harold Barron.
Havia estat capità de l'equip de pista en la Universitat Stanford el 1916. El 1915 es proclamà campió nacional de les 120 iardes tanques. Un cop retirat es va dedicar a fer de dibuixant esportiu.

## Millors marques

* 200 metres. 22.0 (1916)
* 110 metres tanques. 15.0" (1916)
* 400 metres tanques. 58.5" (1919)

## Referències

* 1 2 «Fred Murray Olympic Results». sports-reference.com. Arxivat de l'original el 5 de novembre 2012. [Consulta: 15 novembre 2017].
* ↑ Frederick Murray a trackfield.brinkster.net
# Gabriel Poix

Gabriel Augustin Poix (París, 8 de novembre de 1888 - Nogent-sur-Marne, Val-de-Marne, 23 de gener de 1946) va ser un remer francès que va competir a començaments del segle xx.
El 1912 va prendre part en els Jocs Olímpics d'Estocolm, on disputà la competició de quatre amb timoner, inriggers del programa de rem. En quedà eliminat en sèries.
Vuit anys més tard, un cop finalitzada la Primera Guerra Mundial, disputà els Jocs d'Anvers, on guanyà la medalla de plata en la competició del dos amb timoner del programa de rem, formant equip amb Maurice Bouton i Ernest Barberolle.
El 1913 i 1920 es proclamà campió d'Europa de rem de dos amb timoner.

## Referències

* 1 2 «Gabriel Poix Olympic Results». sports-reference.com. Arxivat de l'original el 26 d’octubre 2012. [Consulta: 6 octubre 2017].
* ↑ «Rudern - Europameisterschaften (Herren - Zweier m. Stm.)».
# Gabriele Badorek

Gabriele Badorek (Rostock, 20 de setembre de 1952) fou una jugadora d'handbol alemanya que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de plata en la competició d'handbol.
A nivells de clubs jugà al SC Empor Rostock.

## Referències

* 1 2 «Gabriele Badorek Olympic Results». sports-reference.com. Arxivat de l'original el 2012-12-15. [Consulta: 8 març 2019].
# Gabriele Löwe

Gabriele Löwe (Dresden, 12 de desembre de 1958), de soltera Kotte, és una atleta alemanya, ja retirada, especialista en curses de velocitat, que va competir durant les dècades de 1970 i 1980 sota bandera de la República Democràtica Alemanya.
El 1980 va prendre part en els Jocs Olímpics d'Estiu de Moscou on va disputar dues proves del programa d'atletisme. Formant equip amb Barbara Krug, Christina Lathan i Marita Koch va guanyar la medalla de plata en la prova del 4x400 metres, mentre en els 400 metres fou sisena.
En el seu palmarès també destaca el campionat nacional dels 400 metres de 1979. Formà part de l'equip alemany que guanyà la Copa del món i la Copa d'Europa d'atletisme de 1979.

## Millors marques

* 400 metres. 50,70" (1979)

## Referències

* 1 2 Gabriele Löwe a Sports Reference (arxivat)
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 19 novembre 2020].
* ↑ «Olympedia – Gabriele Löwe». [Consulta: 19 novembre 2020].
* ↑ «Track and Field Statistics». [Consulta: 19 novembre 2020].
# Gabriele Mehl

Gabriele Mehl (Hagenbach, 25 de febrer de 1967) és una exremadora alemanya que va competir durant les dècades de 1980 i 1990, primer sota bandera de la República Democràtica Alemanya i després de l'Alemanya reunificada.
El 1988 va prendre part en els Jocs Olímpics de Seül, on fou setena en la prova del vuit amb timoner del programa de rem. Quatre anys més tard, als Jocs de Barcelona, guanyà la medalla de bronze en la competició del quatre sense timoner del programa de rem formant equip amb Antje Frank, Annette Hohn i Birte Siech. En el seu palmarès també destaca una medalla de plata i una de bronze al Campionat del món de rem.

## Referències

* ↑ «Gabriele Mehl Olympic Results». sports-reference.com. Arxivat de l'original el 17 d'abril 2020. [Consulta: 15 octubre 2019].
* ↑ Fitxa a worldrowing.com
# Galt Football Club

El Galt Football Club va ser un equip de futbol amb seu a la ciutat de Galt, Ontario, Canadà. Fundat el 1881 o 1882, el Galt F.C. guanyà l'Ontario Cup de 1901, 1902 i 1903, i sobretot la competició de futbol dels Jocs Olímpics de 1904.
En aquesta competició el Galt F.C. s'imposà per 7 a 0 al Christian Brothers College i per 4 a 0 al St. Rose Parish.
El 2004, en commemoració dels 100 anys del títol olímpic, el Galt F.C. fou inclòs al Canadian Soccer Hall of Fame.

## Referències

* ↑ «Football at the 1904 St. Louis Summer Games». sports-reference.com. Arxivat de l'original el 15 de juny 2011. [Consulta: 7 octubre 2015].
* ↑ «Canadian Soccer History-Great Teams Galt FC 1904». canadiansoccerhistory.com.
* ↑ «Olympic medal-winning Galt Football Club of 1904 remembered». 570News. Arxivat de l'original el 2016-03-03. [Consulta: 7 octubre 2015].
# Gaston Reiff

Gaston Reiff (Braine-l'Alleud, 24 de febrer de 1921 - Braine-l'Alleud, 6 de maig de 1992) fou un atleta belga, especialista en curses de fons, que va competir durant les dècades de 1940 i 1950. Abans de dedicar-se a l'atletisme havia practicat la boxa i el futbol.
El 1948 va prendre part en els Jocs Olímpics de Londres, on guanyà la medalla d'or en la prova dels 5.000 metres del programa d'atletisme. Quatre anys més tard, als Jocs de Hèlsinki, abandonà en la final de la mateixa prova.
En el seu palmarès destaca una medalla de bronze en els 5.000 metres del Campionat d'Europa d'atletisme de 1950. Guanyà vint-i-quatre campionats nacionals i millorà en vint-i-sis ocasions diferents rècords nacionals. El 1951 posseïa tots els rècords de Bèlgica entre els 1.000 i 10.000 metres. També millorà el rècord del món dels 2.000 i 3.000 metres i de les dues milles.

## Millors marques

* 1.500 metres. 3' 45.2" (1952)
* Milla. 4' 02.8" (1952)
* 2.000 metres. 5' 07.0" (1948)
* 3.000 metres. 7' 58.8" (1949)
* 2 milles. 8' 40.4" (1952)
* 5.000 metres. 14' 10.8" (1951)
* 10.000 metres. 30' 18.8" (1951)

## Referències

* 1 2 Gaston Reiff a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013. ISBN 978-83-62033-30-0.
* 1 2 Progression of IAAF World Records. 2015 Edition. IAAF, 2015, p. 73, 76, 77, 80, 531.
* ↑ Fitxa a trackfield.brinkster.net
# Georg Brunner

Georg Brunner (Leipzig, 15 de desembre de 1897 - 16 de novembre de 1959) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba.

## Referències

* ↑ «Georg Brunner Olympic Results». sports-reference.com. Arxivat de l'original el 2 de setembre 2011. [Consulta: 8 maig 2018].
# Miquel Pagès

Miquel Pagès (Manresa, ca. 1400 - Castres, França, 20 de juny de 1450) fou un frare dominic. Fou venerat com a beat al si de l'Orde de Predicadors, tot i que no ha estat formalment beatificat, i es pot considerar venerable.

## Biografia

No se'n tenen gaire dades. Atret per la religió des de petit, en 1426 ingressà com a frare al convent de Sant Domènec de Manresa. Desitjant una vida de major observança i austeritat, en 1436 anà al convent reformat de Saint-Vincent de Castres. Tingué una vida virtuosa i predicà efectivament contra els heretges; la seva manera de viure li feu guanyar l'apel·latiu popular de l'home sant. Hi morí amb fama de santedat en 1450.

## Veneració

Nombrosos miracles s'atribuïren a la seva intercessió, i hi era venerat; les cròniques esmenten que la capella on era enterrat estava sempre plena d'exvots d'agraïment deixats per tota mena de persones. El convent fou destruït durant la Revolució francesa i les restes desaparegueren, quedant el seu culte oblidat.
Apareix als hagiologis i cròniques dominiques amb els títols de beat, tot i no haver estat beatificat oficialment, i venerable. En santorals populars, fins al final del segle xix, apareix com a beat amb festivitat el 20 de juny, i té goigs propis amb el títol de Beat Miquel Pagès, dominic, que comencen:
| « | Nat de pares cristians / a la ciutat de Manresa ... | » |

## Notes

* ↑ Valeri Serra i Boldú. Calendari folklòric d'Urgell. "20 de juny", p. 173.

## Bibliografia

* Francisco Vidal. Sacro diario domenicano..... vidas de los santos, beatos y venerables de la Orden de Predicadores. Valencia: Joseph Thomas Lucas, 1747, p. 281-283.
* Manuel Joseph de Medrano. Historia de la provincia de Espana, de la Orden de Predicadores...origen. Madrid: Alphonso de Mora, 1734, p. 440-441.
# Cal Sastre de Claret

Cal Sastre és una casa de Claret, al municipi de Torà (Solsonès), inclosa a l'Inventari del Patrimoni Arquitectònic de Catalunya.

## Descripció

Es tracta d'una casa rural, situada a llevant i al començament de la plaça del nucli urbà de Claret.
Un petit jardí dona l'entrada a la casa. A la façana oest, unes escales exteriors condueixen a la porta d'accés, en arc rebaixat, situada al primer pis. A la vora, hi ha una finestra amb llinda de fusta. Al centre del segon pis s'hi troben dues finestres en llinda de fusta. A la façana sud, hi ha una finestra al soterrani, que duu la data de 1616. A la planta següent hi ha tres finestres amb llinda de fusta i una altra a la darrera. La façana est, dona a un pati tancat, al qual hi ha una entrada. En aquesta façana a la part superior hi ha una terrassa.
La coberta és de dos vessants (nord-sud), acabada amb teules.

## Referències

* 1 2 3 «Cal Sastre de Claret». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 març 2015].
# Moviment rectilini uniforme

L'MRU és moviment és rectilini uniforme. Això significa que quan un «objecte» (per exemple) viatja en una trajectòria recta a una velocitat constant, atès que la seva acceleració és nul·la.
El moviment rectilini uniforme (MRU) o moviment rectilini constant (MRC) és un tipus de moviment en el qual un objecte es desplaça en línia recta amb una velocitat constant. Això significa que l'objecte recorre distàncies iguals en intervals de temps iguals, sense canviar de direcció ni accelerar o desaccelerar. En altres paraules, l'objecte es mou sempre a la mateixa velocitat i en la mateixa direcció, sense variacions.

## Comportament del moviment

Les característiques de l'MRU són les següents:
* Moviment que es realitza sobre una línia recta.
* Velocitat constant; implica magnitud i direcció constants.

## Referències

* ↑ Montiel, Héctor Pérez. Temas Selectos de Física 1 (en castellà). Grupo Editorial Patria, 2000. ISBN 9786077440208.
* ↑ Heberlein, Fermín Viniegra. Una mecánica sin talachas (en castellà). Fondo de Cultura Económica, 18 de mayo de 2017. ISBN 9786071649638.
# Bengt Fahlkvist

Bengt Fahlkvist (Helgesta, 15 d'abril de 1922 - Flen, 7 de març de 2004) va ser un lluitador suec que va compaginar la lluita lliure i la lluita grecoromana durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on va guanyar la medalla de bronze en la competició del pes semipesant del programa de lluita lliure. Quatre anys més tard, als Jocs de Hèlsinki, fou sisè en la categoria del pes pesant del programa de lluita grecoromana. En el seu palmarès també destaca una medalla d'or en el pes pesant al Campionat d'Europa de lluita de 1946 i el campionat suec de 1946 i 1947.

## Referències

* 1 2 «Olympedia – Bengt Fahlkvist». [Consulta: 16 abril 2022].
* ↑ «International Wrestling Database». [Consulta: 16 abril 2022].
* ↑ «Bengt Fahlkvist - Sveriges Olympiska Kommitté» (en suec). [Consulta: 16 abril 2022].
# Campionat del Món sub-20 d'hoquei sobre patins masculí 2003

El primer Campionat del Món sub-20 d'hoquei patins masculí, exclusivament per a jugadors per sota els 20 anys, es disputà l'any 2003 a Montevideo, Uruguai.
# David Wijnveldt

David Wijnveldt (Jember, Índies Orientals Neerlandeses, 15 de desembre de 1891 - Zutphen, Gelderland, 28 de març de 1962) va ser un futbolista neerlandès que va competir a començament del segle xx. Jugà com a defensa i en el seu palmarès destaca la medalla de bronze en la competició de futbol dels Jocs Olímpics d'Estocolm, el 1912.
Pel que fa a clubs, jugà al Koninklijke UD entre 1911 i 1914. A la selecció nacional jugà 12 partits, en què no marcà cap gol. Debutà contra la selecció de Suècia el juny de 1912 i el darrer partit contra Dinamarca el maig de 1914

## Referències

* ↑ «David Wijnveldt Olympic Results». sports-reference.com. Arxivat de l'original el 2011-08-24. [Consulta: 28 març 2017].
* ↑ Perfil a voetbalstats.nl
* ↑ 22847 David Wijnveldt Arxivat 2010-01-31 a Wayback Machine. a EU-Football.info